  Майя Бывальцева Удмуртиын йӧл поттон таяз арын куинь толэзь ӵоже 6,2 процентлы будӥз. Элькунын нуналаз 150 тонналы тросгес йӧл кыско. Ӵошатоно ке, сомында одӥг бадӟым ёросын люкаське. Улосвыл кивалтэтлэн кенешоназ со сярысь вераз вице-премьерлэсь ужзэ быдэсъясь Сергей Токарев. Солэн кылъёсызъя, одӥг скаллэсь уй-нуналаз 17,3 килограмм басьто, кылем арын сярысь 1 килограммлы тросгес. Кылем арен ӵошатыса, гурт возёсъёсын но фермер возёсъёсын скал уллёзэс но будэтӥзы — 2 сюрс 679 йырлы, нош сюдыны пуктэм пудоез — 1 сюрс 747 йырлы. Сергей Токаре тодэ вайытӥз, 2016-тӥ арын Удмуртия йӧл поттонэз 4,2 процентлы будэтӥз вал шуыса. 2017-тӥ арын улосвылысь гуртоослы 670 сюрс тонна йӧл кыскыны (2016-тӥ арын — 650 сюрс тонна) но скалъёслэсь лыдзэс 120 сюрсозь вуттыны (2016-тӥ арын — 115 сюрс йыр) ужпум пуктэмын. Тегъёс: Удмуртия гуртвозёс йӧл СергейТокарев  